**Հարրի Հեմլին** (անգլ.՝ Harry Robinson Hamlin, հոկտեմբերի 30, 1951(1951-10-30), Փասադենա, Լոս Անջելես շրջան, Կալիֆոռնիա, ԱՄՆ), ամերիկացի դերասան, հայտնի է դարձել շնորհիվ NBC-ի «Լոս Անջելեսի օրենքը» սերիալում խաղացած դերի, որտեղ նկարահանվել է 1986-1991 թվականներին։ 1987 թվականին «People» ամսագիրը Հեմլինին անվանել է «տարվա ամենասեքսուալ տղամարդ»։

Գործունեություն
---------------

Հեմլինը մեծ էկրանին առաջնելութել է 1978 թվականին թողարկված «Կինո, կինո» ֆիլմում, որում խաղացած դերի համար առաջադրվել է «Ոսկե գլոբուս» մրցանակի «Լավագույն կինոգործիչ» անվանակարգում։ 1981 թվականին նա առաջատար դեր է խաղացել «Տիտանների ճակատամարտը» կոմերցիոն կինոֆիլմում։ 1988 թվականին Հեմլինն առաջատար դեր է խաղացել «Սիրով զբաղվելով» ֆիլմում՝ Քեյթ Ջեքսոնի և Մայքլ Օնթկինի հետ։ Ֆիլմը կոմերցիոն հաջողություն չի ունեցել, և Հեմլինն այլևս հոլիվուդյան ֆիլմերում դեր չի ստացել։

Հեմլինը Լորա Ջոնսոնի հետ 1987 թվականին
Կինոյում կարճատև գործունեությունից հետո՝ 1984 թվականին, Հեմլինը տեղափոխվել է հեռուստատեսություն։ Նա նկարահանվել է «Ինտրիգանկա» և «Տիեզերք» մինիսերիալներում, իսկ հետո՝ հեռուստատեսության համար պատրաստված երկու տասնյակ ֆիլմերում։ 1986 թվականին նա «Լոս Անջելեսի օրենքը» ֆիլմում ստանձնել է փաստաբան Մայքլ Կոզակի դերը։ Այդ դերի արդյունքում նա ներկայացվել է «Ոսկե գլոբուսի» երեք անվանակարգում՝ հեռուստասերիալում տղամարդու լավագույն դերի համար։ Սերիալի հաջողության ֆոնին նա «People» ամսագրի վարկածով ճանաչվել է «Ամենասեքսուալ տղամարդ»։ Հեմլինը լքել է սերիալը հինգ եթերաշրջանից հետո՝ 1991 թվականին։ 1999 թվականին նա փորձել է վերադառնալ հեռուստատեսություն «The WB Television Network»-ի «Կինոաստղեր» սիթքոմի գլխավոր հերոսի դերով, սակայն շոուն փակվել է երկու կարճ եթերաշրջանից հետո։

2000-2010-ական թվականներին Հեմլինը երկրորդային դերեր է կատարել «Վերոնիկա Մարս» (UPN, 2004-2006), «Բանակային կանայք» (Lifetime, 2010-2011), «Անամոթներ» (Showtime, 2012-2014) և «Խելացնորներ» (AMC (հեռուստաալիք), 2013-2014)։ Վերջինում խաղացած դերի համար նա 2013 թվականին առաջադրվել է «Էմմի» մրցանակ «Լավագույն հրավիրված դերասան դրամատիկական հեռուստասերիալում» կատեգորիայում։ Համլինը նաև հայտնվել է «Հրեշտակի հպում», «Օրենք և կարգ», «Օրենք և կարգ․ հատուկ կորպուս», «Հարփերի կղզի» և «Երգչախումբ» ֆիլմերում։

Բացի այդ, նա հանդես է եկել «Պարեր աստղերի հետ» ռեալիթի-շոուի երրորդ եթերաշրջանում, իսկ 2012 թվականին իջել է իր կարիերայի հատակը՝ դառնալով չափահասների համար տակդիրների գովազդի դեմքը Լիզա Ռիննայի հետ։

Անձնական կյանք
--------------

1979-1983 թվականներին Հեմլինը հարաբերություններ է ունեցել «Տիտանների ճակատամարտը» ֆիլմի գործընկերուհու՝ դերասանուհի Ուրսուլա Անդրեսի հետ, ունեն ընդհանուր որդի։ 1985-1989 թվականներին ամուսնացած է եղել «Ֆելքոն Խաչ» ֆիլմի դերասանուհի Լորա Ջոնսոնի հետ։ Նրանց ամուսնալուծությունը բավականին ակտիվ քննարկվել է դեղին մամուլում՝ պայմանավորված այն հանգամանքով, որ Հեմլինն անմիջապես սկսել է հանդիպել «Հանգիստ նավամատույց» ֆիլմի դերասանուհի Նիկոլետ Շերիդանի հետ։ Շերիդանի հետ ամուսնացած է եղել 1991-1993 թվականներին։

1997 թվականին Հեմլինն ամուսնացել է «Մելրոուզ Փլեյս» ֆիլմի դերասանուհի Լիզա Ռինեի հետ։ Նրանք ունեն երկու դուստր։ Նրանք միասին նկարահանվել են «Հարրին սիրում է Լիզային» ռեալիթի-շոուում 2010 թվականին։

Ծանոթագրություններ
------------------

1. 1 2  Internet Broadway Database — 2000.
2. 1 2  GeneaStar
3. 1 2 3 4 5  «Harry Hamlin - Biography». *The Biography Channel*. Արխիվացված է օրիգինալից 2015 թ․ ապրիլի 13-ին. Վերցված է 2015 թ․ ապրիլի 9-ին.
4. 1 2 3  «Harry Hamlin Awards». *Internet Movie Database*. Վերցված է 2015 թ․ ապրիլի 9-ին.
5. ↑  Ann Oldenburg (2 апреля 2012). «Lisa Rinna, Harry Hamlin join Depend campaign». *USA Today*. Արխիվացված է օրիգինալից 2015 թ․ հունվարի 15-ին. Վերցված է 2015 թ․ ապրիլի 9-ին.
6. ↑  David Hutchings (9 апреля 1984). «For Harry Hamlin, Life After Ursula Andress Is a Time to Awake and Sing». *People*. Արխիվացված է օրիգինալից 2016 թ․ ապրիլի 28-ին. Վերցված է 2015 թ․ ապրիլի 9-ին.
7. ↑  Susan Schindehette (26 марта 1990). «L.A. Law's Harry Hamlin and Wife Laura Johnson Take Their Case to Divorce Court». *People*. Արխիվացված է օրիգինալից 2015 թ․ հունվարի 7-ին. Վերցված է 2015 թ․ հունվարի 7-ին.

|  |  |
| --- | --- |
|  | Վիքիպահեստն ունի նյութեր, որոնք վերաբերում են «Հարրի Հեմլին» հոդվածին։ |

|  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- |
| 

|  |  |
| --- | --- |
|  ⛭   Սոցիալական ցանցերում | MySpace |
|  |
| Թեմատիկ կայքեր | AllMovie · AlloCiné · ČSFD · Դանիական ազգային ֆիլմագրություն · Internet Broadway Database · Internet Movie Database · ԿինոՊոիսկ |
|  |
| Բառարաններ և հանրագիտարաններ | Notable Names Database |
|  |
| 

|  Չափորոշչային վերահսկողություն |
| --- |
|  |
| BNE: XX1174778 · BNF: 13937921w · GND: 1070676187 · ISNI: 0000000059323024 · LCCN: n93033794 · NLP: a0000001869568 · NTA: 074893866 · SUDOC: 197768547 · VIAF: 64195282 · WorldCat VIAF: 64195282 |

 |

 |